b"\n_START_ARTICLE_\nL'Atl\xc3\xa0ntida (revista)\n_START_SECTION_\nPrimeres edicions (fins al n\xc3\xbamero 16)\n_START_PARAGRAPH_\nFormats de 16 p\xc3\xa0gines, continguts amb influ\xc3\xa8ncies d'autors com el mateix Jacint Verdaguer amb un estil de reminisc\xc3\xa8ncies d'enyoran\xc3\xa7a i somni, trets directament de la vida del camp, a m\xc3\xa9s d'all\xc3\xb2 religi\xc3\xb3s i patri\xc3\xb2tic. Apareix tamb\xc3\xa9 una gran quantitat de poesia d'autors com Claudi Planas i Font. Els poemes principals estan marcats amb il\xc2\xb7lustracions molt riques amb decoracions vegetals o elements relacionats amb els escrits. _NEWLINE_Segons explicava Valeri Serra i Bold\xc3\xba, estudi\xc3\xb3s del folclore catal\xc3\xa0, la iniciativa partia del desig d'uns quants joves d'envoltar a Jacint Verdaguer \xe2\x80\x9camb un ambient d'afecte\xe2\x80\x9d en uns anys en el que el que el poeta estava en plena crisi. Aix\xc3\xad, la revista fou fundada per Josep Quera de C\xc3\xb3rdoba i els directors foren Mari\xc3\xa0 Escriu, Ferran Agull\xc3\xb3, Sim\xc3\xb3 Alsina, Josep M. Folch i Torres i el mateix Jacint Verdaguer, que revis\xc3\xa0 la part liter\xc3\xa0ria durant un curt peri\xc3\xb2de. El seu format inicial era de 236x160, i a partir del n\xc3\xbamero 29, va passar a 269x169, amb setze p\xc3\xa0gines. Els diversos canvis d'impremta van fer que an\xc3\xa9s canviant lleugerament les seves mides._NEWLINE_Durant els primers dos anys de la primera etapa, la revista pass\xc3\xa0 de subtitular-se primer com a \xe2\x80\x9cRevista quinzenal ilustrada\xe2\x80\x9d, a ser despr\xc3\xa9s \xe2\x80\x9cRevista liter\xc3\xa0ria\xe2\x80\x9d, i per acabar com, a partir del n\xc3\xbamero 43, \xe2\x80\x9cRevista catalana setmanal ilustrada\xe2\x80\x9d. En aquesta primera etapa la revista, que havia sigut fundada com quinzenal, pass\xc3\xa0 a ser setmanal el juliol del 1897. El 3 de maig de 1898 sort\xc3\xad l'\xc3\xbaltim n\xc3\xbamero de la primera etapa de L'Atl\xc3\xa0ntida.\n_START_SECTION_\nAltres edicions (fins al n\xc3\xbamero 100)\n_START_PARAGRAPH_\nEs consoliden les seves caracter\xc3\xadstiques b\xc3\xa0siques, i la revista va entrar en una \xc3\xa8poca coherent amb el seu estil. De fet, fins als n\xc3\xbameros 90, no va tenir canvis clars. Moment en qu\xc3\xa8 s'edita la literatura i els continguts art\xc3\xadstics amb una intenci\xc3\xb3 pedag\xc3\xb2gica. A l'entorn del n\xc3\xbamero 40 van oferir continguts  m\xc3\xa9s extensos, van arribar a publicar les edicions amb 24 p\xc3\xa0gines que, posteriorment, es deixarien per altres m\xc3\xa9s redu\xc3\xafdes. En aquestes edicions van comen\xc3\xa7ar a incloure les participacions dels lectors, mentre tamb\xc3\xa9 publicaven la correspond\xc3\xa8ncia amb aquests. A partir de la n\xc3\xbamero 50, la revista va perdre la seva intensitat i va publicar menys contingut fins a arribar a tenir nom\xc3\xa9s 8 p\xc3\xa0gines. Malgrat aquesta reducci\xc3\xb3, no va deixar de tractar les categories que ja tractava, com per exemple les d'art. Va ser un per\xc3\xadode amb poques il\xc2\xb7lustracions respecte als primers n\xc3\xbameros, es van deixar d'utilitzar els marcs ornamentals que aplicaven a algunes p\xc3\xa0gines amb poesies."